GiliGold/VAD_KnessetCorpus huggingface dataset:
לימור לוריא: דורון, כל מי שיבטיח שהרכב יהיה על שם הנכה – ניתן לו.
נמרוד הגלילי: אבל חברת אלדן וחברת אלבר, שהן להן קשר בעלות, אז היא לא תוכל.
נמרוד הגלילי: אני לא יודע ---
אורי מקלב: סליחה, למה היא לא תוכל?
אורי מקלב: ברגע שהרכב, נניח היא מייבאת רכב מהונדה, אלדן?
נמרוד הגלילי: אלדן מקבלת רכב מהונדה, כן.
אורי מקלב: עכשיו, בהונדה הרכב הזה שהיא מייבאת, רכב של נכה יעלה לה יותר זול.
אורי מקלב: ממילא גם התשלומים הם יותר זולים.
נמרוד הגלילי: אני אומר שיכול להיות שאפילו הנכה לא בטוח יקבל מחיר יותר טוב, כי חברות הליסינג כשהן קונות מהיבואנים הן קונות בכמות ואז הן מקבלות הנחות כמות, כרגע.
נמרוד הגלילי: יכול להיות שוועדת זליכה תשנה את כל המצב.
נמרוד הגלילי: הדברים צריכים להיות ידועים שאחר כך לא יבואו אלינו בטענות.
אילנה שרייבמן: לא, אבל הם לא לגמרי סגורים עד הסוף, חבל.
נמרוד הגלילי: בסדר, אני לא רוצה לקלקל את השמחה.
נמרוד הגלילי: אני רוצה שהדברים יהיו ברורים פה, שאחר כך לא יבוא נכה לחברת אלדן או לחברת אלבר ויבקש לקבל את הליסינג הממוני לנכה והוא לא יוכל.
אילנה שרייבמן: אז הוא ילך ליבואן ישירות.
נמרוד הגלילי: אני אגיד לכם למה הוא לא יוכל ---
אבנר עורקבי: אם הרכב רשום על שמי – למה אני לא יכול?
אילנה שרייבמן: נכון, אם הרכב רשום על שמך.
אילנה שרייבמן: אבל הם לא תמיד רושמים על שמך.
שרה מילר: חברות הליסינג לא מוכנות.
נמרוד הגלילי: בשביל שהרכב יהיה רשום על שמך, חברת אלבר, כשהיא עושה הזמנה היא הולכת ליבואן הרכב ועושה הזמנה.
נמרוד הגלילי: היא צריכה לצבוע את הרכב הזה במיוחד לך, ואז כנראה אותם תנאים שהיבואן נותן לחברת הליסינג, לא יתנו לה, כי היבואן אומר 'רגע, מה אתה מתחרה איתי עכשיו?' עכשיו, אם אתה היית מקבל את הכסף ישירות מהאוצר, מהביטוח הלאומי ובא לחברת הליסינג ואז מקבל את הפטור והזיכוי היו מזכים על המיסים, אז זה משהו אחר.
נמרוד הגלילי: אבל זה מבחינת האוצר הרבה יותר קשה, כי מדובר פה על כסף שנכנס וכסף שיוצא ואז זה יותר קשה.
אילנה שרייבמן: נמרוד, עם כל התהליך הזה, אני רוצה ---
נמרוד הגלילי: אני אין לי התנגדות לתהליך הזה, אני מברך על התהליך הזה.
נמרוד הגלילי: אני רק אומר שיהיה ברור.
אילנה שרייבמן: אתה יודע שחברות הליסינג לא רושמות את הרכב על שם המבוטח, על שם הנכה, ולכן כל התהליך הזה הוא בלתי אפשרי והיה דורש תיקון חקיקה וסיפורים שהיו נמשכים עד אין קץ.
שרה מילר: ולא רק זה.
אילנה שרייבמן: אנחנו פנינו לארבע יבואניות רכב גדולות, שיכולות לתת את הרכב לנכים בתנאים אולי אפילו יותר טובים מחברות הליסינג ---
נמרוד הגלילי: אולי.
נמרוד הגלילי: אני בספק, אבל אולי.
דוד אזולאי: אתה יודע מה, זה מחיר התחרות.
דוד אזולאי: אדרבא.
נמרוד הגלילי: אין לי בעיה.
נמרוד הגלילי: בתנאי שהתחרות אבל תהיה מוגבלת.
דוד אזולאי: היא לא תהיה מוגבלת ואני אגיד לך למה.
דוד אזולאי: מפני שפה לנכה יש את הבחירה.
דוד אזולאי: לו היו באים עם חברה אחת, אתה צודק.
דוד אזולאי: ברגע שהם באו פה עם נתונים של כמה אחוזים כל חברה, יש פה ארבע חברות מובילות בשוק במיוחד אצל הנכים, אז יש פה אפשרות בחירה.
דוד אזולאי: עכשיו, מי שלא נמצא בהסדר הבא – אדרבא, שיצטרף להסדר, שייכנס לפה.
דוד אזולאי: אני חושב שבעניין הזה אני ---
נמרוד הגלילי: רק יבואנים יוכלו להצטרף להסדר, לא חברות ליסינג.
שרה מילר: אם חברת הליסינג תסכים לרשום את זה על שם הנכה, גם היא תוכל להיכנס.
נמרוד הגלילי: אבל גם אם חברת הליסינג תרשום את זה על שם הנכה זה לא תהיה הבעיה.
נמרוד הגלילי: איפה תהיה הבעיה?
נמרוד הגלילי: שדרך חברת הליסינג הוא לא יוכל להתקזז על המס.
שרה מילר: לא, אם הרכב יהיה על שמו, הוא כן יכול.
שרה מילר: אם חברת הליסינג תסכים ---
לימור לוריא: אם חברת הליסינג תסכים לרשום את שמו ---
אילנה שרייבמן: אם הרכב יהיה רשום על שם הנכה – גם אתם תוכלו להיכנס, גם חברות הליסינג.
דוד אזולאי: רבותי, רק רגע בבקשה.
אורי מקלב: תודה רבה לך אדוני יושב הראש.
אורי מקלב: מעטות הישיבות, בכלל בכנסת, אבל בוודאי בוועדה לפניות הציבור, שכבר בתחילת הישיבה אפשר לברך ולעשות את זה באווירה טובה, באווירה של חודש אדר שמרבין בשמחה.
אורי מקלב: ובאמת בזכותך, אדוני יושב הראש, במשמרת שלך דבר שהתחלנו ממזמן ורק התחלנו את התהליך, ואצלך וזה גם בזכותך כנראה גם כן, אנחנו מברכים על המוגמר ויש פתרון לכל הנושא של הליסינג, בין המימוני, בין התפעולי.
אורי מקלב: אני גם רואה בזה עוד ברכה מיוחדת בעצם ואני רוצה להגיד מילה לביטוח הלאומי.
אורי מקלב: יש כאן איזו יציאה מהקיבעון שאנחנו תמיד צועקים מהדברים האלה שלא הייתה פתיחות להבין דברים חדשים, אלא רואים כאן דרך חדשה ואני מקווה שזו תחילתה של דרך חדשה.
אורי מקלב: להפעיל גמישות, להפעיל באמת איזה שיקול דעת ולבוא לקראת ולצאת מהקיבעון ומהקיפאון שהיה עד עכשיו.
אורי מקלב: אני גם שמח ואני גם רואה איזו אווירה אחרת במשרד האוצר והעובדה היא שזה ככה, בגלל שהנה ישבנו ישיבה וכבר סיכמנו את הדברים והגיע אליך מכתב ממשרד האוצר שהוא מתחרט על הדברים.
אורי מקלב: אז לא רק זה שהוא חזר בו ואני גם רואה שם הרשקוביץ היה בעניין, אז מגיע תודות לכולם.
אורי מקלב: והוא גם אוסיף לא כל על התפעולי, אלא הוא הוסיף את ברכתו על הממוני, וזה דבר מאד חשוב.
אורי מקלב: מה שנשאר, לא בנושא של הביטוח הלאומי, מה שנשאר שאני חושב שעדיין צריך לבדוק זה משרד התחבורה.
אורי מקלב: לאור זאת שהביטוח הלאומי בא עם שני צעדים קדימה גם בתפעולי וגם במימוני, במשרד התחבורה, כמה שאני יודע, הם הסכימו על החזר הרישיון רכב.
אורי מקלב: הם לא הסכימו על הטסטים של הרכב, לקבל את ההחזרים.
אורי מקלב: הרי לנכה שקונה רכב מגיע החזר על הרישיון, ועל הטסט יש לו גם החזרים.
אורי מקלב: הם לא הסכימו בכל המקרים להחזיר את הטסט.
אורי מקלב: לטענתם, שגם אם אני אחזיר את הנכה זה לא יהיה שום דבר.
אורי מקלב: הרי מי שמשלם את הטסט זה החברה התפעולית.
אורי מקלב: במימוני משלם את הטסט באמת זה שרכש במימוני.
אורי מקלב: אבל בתפעולי מי שמשלם את הטסט, כמו שאצלנו, אנחנו בליסינג תפעולי, אנחנו לא משלמים את הטסט, אלא החברה התפעולית משלמת.
אורי מקלב: הם טענו שלא תהיה לזה שום משמעות.
אורי מקלב: אני אחזיר לנכה את הטסט, אני אשלם את הטסט והחברה התפעולית לא תעשה את ההנחה לנכה.
אורי מקלב: אמרנו להם – בואו תקבעו לנכים, חברת ליסינג, שמי שנותן את הליסינג הזה והיא נותנת ומחזירה.
אורי מקלב: מי שנכה היא נותנת לו והוא מביא התחבורה והיא מורידה לו את ה-1,000 שקלים או ה-1,500 שקלים לשנה, או ה-3,000 שקלים.
אורי מקלב: כאן עוד לא הצלחנו להביא את המשרד.
אורי מקלב: הרי משרד התחבורה בא וטען שהוא לא רוצה להחזיר את אגרת הרכב ---
דוד אזולאי: אגרת הרישוי.
אורי מקלב: אגרת הרישוי, למה?
אורי מקלב: הוא אומר ככה – ברכב בליסינג מימוני אז באמת מי שמשלם את זה לנכה – אני מוכנה להחזיר לו.
אורי מקלב: אבל ברכב ---
דוד אזולאי: תפעולי שהמעביד משלם.
אורי מקלב: מה זה המעביד?
אורי מקלב: המעביד אומר אני לא אחזיר.
קריאה: מענישים אותו.
דוד אזולאי: לא, לא מענישים אותו, הוא לא משלם את זה.
דוד אזולאי: המעביד הוא זה שמשלם.
אילנה שרייבמן: זה לא תמיד נכון.
אורי מקלב: מה זה אולי?
אורי מקלב: לכן אנחנו ביקשנו ואמרנו שאפשר.
אורי מקלב: אם קצת יוצאים מהקיבעון אפשר לבוא לחברות הליסינג וחברות הליסינג הסכימו כאן שהן מוכנות לעשות שני תעריפים: רכב ליסינג לנכה ורכב שני, שההבדל ביניהם יהיה בדיוק אגרת הרישוי.
אורי מקלב: זה ההבדל ביניהם.
אורי מקלב: משרד התחבורה לא יצא.
אורי מקלב: אז מה שאני מבקש ממך, אדוני יושב הראש, כמו שהצלחת עד עכשיו בדבר הזה, גם את זה לסיים, גם את ה-1,500 שקלים, ואני מבין שיש כאלה טסטים שזה בערך המחיר.
דורון יהודה: יש גם יותר גבוה.
אורי מקלב: כמה זה יכול להיות במקסימום?
דורון יהודה: יש 2,000 ומשהו שקלים.
דוד אזולאי: זה המקסימום?
שרה מילר: כבוד חבר הכנסת, ברגע שאנחנו פותרים את הבעיה שהם לא הולכים לחברת ליסינג, כשהרכב לא רשום על שמם, ואז יש את הבעיה של האגרה.
שרה מילר: בהצעה שלנו, ברגע שהרכב רשום על שמם, מקבלים התרעה – אין אגרה.
דורון יהודה: אין בעיה.
דורון יהודה: האגרה פטורה.
שרה מילר: פטורה.
שרה מילר: פטור מאגרה.
שרה מילר: זאת אומרת שזה גם פותר את הבעיה הזאת למעשה.
נמרוד הגלילי: היא מדברת על הליסינג התפעולי.
שרה מילר: אם מדברים על ליסינג תפעולי אז זה עניין אחר.
שרה מילר: אבל בליסינג תפעולי הבן אדם לא משלם את האגרה, מי שמשלם זו חברת הליסינג.
דוד אזולאי: המעביד משלם את זה.
שרה מילר: אז אם מדברים על הליסינג התפעולי – הבעיה עדיין קיימת.
דוד אזולאי: רבותי, לגבי הרכב המימוני, אני חושב שהתשובה נאמרה כאן והיא ברורה.
שרה מילר: היא נאמרה, והיא פתרה את הבעיה של האגרה גם.
דוד אזולאי: לגבי הרכב התפעולי, כולנו יודעים שמי שמשלם את זה - זה המעביד.
דוד אזולאי: לכן, אם זה המעביד, אני לא יודע, אנחנו פה כולנו מחזיקים רכב תפעולי.
דוד אזולאי: לא ראיתי אף פעם שחייבו אותנו עבור אותה אגרה.
דוד אזולאי: אם יתברר---
אורי מקלב: אבל מורידים לך מהמשכורת.
דוד אזולאי: על הכל.
דוד אזולאי: על הטסט, על האחזקה, על השימוש, על הכל.
דוד אזולאי: רבותי, אני מציע שהנושא הזה ייבדק על ידי אנשי מקצוע ואם יתברר, ואני מבקש, אפשר לעשות את זה אצלנו פה בתוך הכנסת עם קציני הרכב שלנו, לבדוק.
דוד אזולאי: אם אכן מחייבים את הנכים עבור אגרת הרישוי, אז יכול להיות שבאמת נצטרך למצוא את הדרך ואז אנחנו נפנה בכתב למשרד התחבורה.
דוד אזולאי: אם המצב הזה הוא באמת שזה נכלל בסכום הגלובלי ואי אפשר להפריד בין ההשתתפות של העובד לבין אגרת הרישוי, אז נצטרך להישאר במצב הזה.
דוד אזולאי: כי אני חושב שכרגע רבותי, בואו נעבוד עם ראש.
דוד אזולאי: אני חושב שברוך השם היה הישג ואסור למסמס את ההישג הזה, תסלחו לי – בקטנות.
דוד אזולאי: אנחנו נבדוק את זה.
דוד אזולאי: אני מבקש משלומית, מנהלת הוועדה, שהנושא הזה ייבדק על ידי אנשי מקצוע וברגע שתהיה לנו תשובה נשקול אם לפנות למשרד.
דוד אזולאי: אינני מתכוון לקיים על כך דיון בוועדה, נשקול, נבדוק את הנושא.
דוד אזולאי: אם יתברר שאכן כך המצב, שלנכה יש איזה שהוא נזק זעיר ביותר של 2,000 שקלים, בהתחשב שזה 2,000 שקלים לשנה שלמה, שזה באמת סכום זניח, אנחנו בכל זאת נפנה לשר התחבורה ונבקש את התערבותו בעניין הזה.
דוד אזולאי: עד כאן.
דוד אזולאי: רבותי, אני רוצה באמת, אני חייב להזכיר שבתחילת הדרך מי שהוביל ומי שיזם את הדיונים האלה זה אלי, שבאמת הוא היה הדוחף.
דוד אזולאי: אלי נכט שהוא בין היתר גם עוזר פרלמנטארי, ולפעמים אתם יודעים, האנשים הקטנים, ככה נסחפים בתוך העסק הזה ואתה יודע כשאתה מתחיל מהלך ואתה אף פעם לא יודע איך הוא נגמר.
דוד אזולאי: ולשמחתי הרבה אני באמת מברך אותך על היזמה, כי לפעמים מי שלא נוגע בדברים הוא לא תמיד רואה אותם, בוא נגיד ככה.
דוד אזולאי: אתה נוגע בדבר, ראית את זה, הבאת את זה וברוך השם ליווינו את זה ואני מברך על כך.
דוד אזולאי: אני לא יכול להתעלם ממנהלת הוועדה, וממזכירת הוועדה מירב, שבאמת היו עקביות לאורך הדרך ולא נתנו לי מנוח בנושא הזה וצריך לגמור, ולגמור, ולעשות.
דוד אזולאי: ואיך אומרים?
דוד אזולאי: באמת אני אומר שחבל שישיבה כזו לא משודרת, כי אחרי הכאסח על הביטוח הלאומי, יש גם דברים טובים להגיד ואני באמת מברך.
דוד אזולאי: תשמעו, רבותי, אני חושב שהיה פה רצון טוב של הביטוח הלאומי.
דוד אזולאי: כולם התעשתו, הבינו שיש פה איזו שהיא לקונה שצריך לסדר אותה.
דוד אזולאי: כולם הבינו, גם משרד האוצר, באיחור רב, אבל בסופו של דבר התפכח והחליט ללכת ישר עם כל האנשים שיזמו את המהלך הזה.
דוד אזולאי: אני חושב שלא נותר לי אלא באמת לברך על היזמה הברוכה ואני חושב שזו עוד בשורה.
דוד אזולאי: כפי שאמרתי קודם, בשבוע שעבר זה היה חוק הפוליו, במוצאי שבת קיבלתי תעודת הוקרה מארגון הפוליו, על כך שהעברתי יחד עם חברי ציון פיניאן את הצעת החוק, והיום אני שמח שאנחנו מעבירים את הנושא הזה.
דוד אזולאי: באמת, אני אומר לכם כחברי כנסת אין לנו כלום, אבל התחושה הטובה הזאת שעשינו משהו, ואז אני אוכל להגיד בסוף מושב – מה עשית.
דוד אזולאי: אז תמיד נוכל להגיד רבותי, עשינו משהו לטובת האוכלוסייה החלשה, שלשם כך אנחנו נמצאים פה.
דוד אזולאי: ואתם, אנשי הביטוח הלאומי תבורכו.
דוד אזולאי: איך אני אומר?
דוד אזולאי: תבורכו מבעל הברכות על הדברים הטובים שאנחנו עושים.
דורון יהודה: אנחנו מברכים אותם גם בשם הנכים ואני אומר את זה בכל הכנות.
דוד אזולאי: בבקשה, אלי.
אלי נכט: כיוון שקיבלתי ברכות חמות מיושב הראש, אז אני מודה מאד ליושב הראש דוד, ואני רוצה גם להודות ליושב הראש הקודם שבעצם נטל את היוזמה, חבר הכנסת אורי מקלב – אני מודה לך מאד ולשלומית, בכלל אין מה להגיד.
אורי מקלב: היה לו ידע אישי יקר בעניין.
אלי נכט: תודה רבה גם לשלומית מנהלת הוועדה, בלעדיה שום דבר כנראה לא היה רוקם עור וגידים, ותודה לכולם.
אלי נכט: שאלה אחת, אני רק רוצה להבין, כי אצלי בפברואר לפני כמה ימים הסתיימו שלוש וחצי השנים של הביטוח הלאומי ואני האמת היא כבר חשבתי שאין מצב שזה קורה, ושלומית אמרה לי – 'חכה, חכה, הנה זה נפתר, הנה זה נפתר', ואני כבר פרסמתי מודעה ביד שנייה, אבל אני עדיין מחכה.
אלי נכט: זה המצב.
אלי נכט: אולי אני שמח שחיכיתי.
אלי נכט: אני פשוט מנסה להבין.
שלומית אבינח: הונדה, פולקסווגן.
אלי נכט: חשבתי על סקודה.
שרה מילר: דרך אגב, אנחנו לא מגבילים רק לחברות האלה.
שרה מילר: כל חברה, כל יבואן שמוכן לסדר לכם הלוואה בבנק, אנחנו הסכמנו להיות משעבדים שניים.
שרה מילר: אז אין שום בעיה.
שלומית אבינח: אבל שרה, יש איזו תכתובת מסודרת שלכם לכל היבואנים שכתבתם – 'תדעו לכם שהחל מה-1 במרס'?
שרה מילר: יש סיכום.
שרה מילר: הם אמרו שהם עושים את זה בלאו הכי.
דורון יהודה: אבל שייצא חוזר שלכם.
אלי נכט: זה בדיוק מה שבאתי להגיד.
דוד אזולאי: אני מציע שבעניין הזה שאל תחכו שהחברות יפנו ויגידו לכם בכתב.
דוד אזולאי: אני מציע שאתם תוציאו מסמך סיכום שלכם איתם, וברגע שהם אישרו את זה – אז אני חושב שבכך עשיתם והשלמתם את המלאכה.
אלי נכט: אני רק רוצה לשאול, זה הקטע הפרקטי שאותי מעניין.
אלי נכט: אני מגיע ליבואן הרכב כעיקרון?
אלי נכט: אני אמור להגיע ליבואן עצמו, לא לסוכנות הליסינג, ליבואן.
שרה מילר: נכון, נכון.
אלי נכט: ואז אני אומר לו אני מעוניין ---
אורי מקלב: רק במימוני.
אלי נכט: במימוני, אני מדבר רק על מימוני כרגע.
אלי נכט: ואני אומר לו שאני מעוניין במימוני.
אלי נכט: עכשיו, מימוני כולל הרי כמה דברים, נכון?
אלי נכט: מימוני זה לא סתם חלוקה לתשלומים.
אלי נכט: מימוני זה כולל מבחינתי טיפולים לרכב, זה כולל ביטוח לרכב.
שרה מילר: לא, במימוני לא.
שרה מילר: זה רק הלוואה.
אלי נכט: רק הלוואה.
דוד אזולאי: מה שעד היום לא יכולת לעשות, היום אתה יכול לעשות.
אלי נכט: הייתי בטוח שבמימוני גם יש ---
שרה מילר: לא, לא, לא.
דורון יהודה: הבעיה באה לפתור לך את העניין.
נעמי מורביה: תסלחו לי, בתור נכה אני אומרת לך, זה לקחת כל היד, כי הרי חלק מהתחשיב של גמלת הניידות זה הביטוח והתיקונים וזה וזה וזה, אז אתה לא יכול גם מימון וגם גמלה.
אלי נכט: על מה את מדברת?
דורון יהודה: היא מדברת על האפשרות.
אלי נכט: אני מקבל 1,100 שקלים, יוצא לי 2,200 שקלים בחודש על דלק, ואני לא יודע איך זה הולך להתעדכן עכשיו עם השמונה שקלים לליטר.
דורון יהודה: אבל בשביל זה הגשתי תביעה ייצוגית.
דורון יהודה: יש לך תביעה ייצוגית שבקרוב תשמע עליה.
דוד אזולאי: רבותי, אני רוצה לסכם את הדיון הזה וכפי שאמרתי בראש ובראשונה להודות למי שהתחיל את המהלך הזה, ליושב ראש הוועדה הקודם, חבר הכנסת אורי מקלב, שהוא היה הראשון ואני רק השלמתי את מה שהוא התחיל.
אורי מקלב: אתה יודע שאין המלאכה נקראת אלא על שם גומרה.
דוד אזולאי: וכמובן לאלי נכט, כפי שאמרתי קודם שיזם ולמנהלת הוועדה.
דוד אזולאי: אני רק רוצה לבקש מאנשי הביטוח הלאומי להוציא מכתב סיכום שלכם עם היבואנים.
דוד אזולאי: תואילו בבקשה בטובכם להעביר אלינו את ההעתק, כדי שתהיה לנו האסמכתה הזאת.
דוד אזולאי: וחשוב מאד, אני לא יודע איך, אני לא יודע מה האמצעי שלכם להתקשר עם הקבוצה שמנצלת את הזכות הזאת.
דוד אזולאי: האם באמצעות מכתב אישי או באמצעות פרסום.
דוד אזולאי: חשוב מאד שזה יגיע.
אילנה שרייבמן: אנחנו נחשוב איך באמת להגיע אליהם, אבל אנחנו גם נעזר בארגוני הנכים, באתרים שלכם.
דוד אזולאי: אני מציע לביטוח הלאומי למצוא את הדרך הנאותה, כדי שהנושא הזה ---
אילנה שרייבמן: בסוף זה גם עובר מפה לאוזן.
דוד אזולאי: שהנושא החשוב הזה באמת יגיע לכולם, על מנת לפתור את הבעיה.
דוד אזולאי: ועוד פעם, אני מודה לכולם, תודה רבה.
דורון יהודה: תודה רבה ליושב הראש.
דורון יהודה: תודה רבה לך.
דוד אזולאי: משנכנס אדר מרבין בשמחה ופורים שמח.
דוד אזולאי: ברוך ה'.
יורם אוהב ציון: אין לנו תלונות, הכול בסדר, רק נושאים לטיפול ואנחנו נקדם אותם הלאה, אבל לפני שנתחיל בנקודות עצמן אני רוצה שנעשה סיור באזור.
יורם אוהב ציון: אחרי הפינוי מגוש קטיף כשהחלטנו, מספר יישובים, להקים חבל ארץ חדש, פנינו לממשלת ישראל, הציעו לנו כמה אופציות, אחת האופציות היא מזרח לכיש, לקחנו את המשימה ושמחנו ביחד עם נווה דקלים שהקימו את בני דקלים, ביחד עם תל קטיף וחלק מכפר דרום את נטע-מרשם, קטיף הגיעו לאמציה ובימים אלה אנחנו הולכים ומתקדמים.
יורם אוהב ציון: אנחנו נמצאים כרגע בקטיף-אמציה.
יורם אוהב ציון: לצערנו הרב זו הדוגמה הלא טובה של כל מה שקרה.
יורם אוהב ציון: למעשה אנחנו עוד מעט שבע שנים אחרי הפינוי ומה שאתם רואים כרגע זה חידוש, זאת אומרת טרקטור עלה על השטח, ברוך ה', יום ראשון.
יורם אוהב ציון: בזכות מנהלת תנופה, בזכות דני מורביה, ראש המועצה ומשרד ראש הממשלה, נעשתה דחיפה מאוד מאוד גדולה לגמור את ההסכם מול היישוב הוותיק, נחתם השבוע הסכם, הסכם השבה, אנחנו יכולים להתחיל לעבוד, החטיבה להתיישבות שעשתה עבודה מצוינת גם באתר הזמני ממשיכה לעשות פה את העבודה בפינוי המפטמה והכול, וביחד עם משרד השיכון להתחיל לקדם את הכול.
קריאה: 5 מיליון שקל.
יורם אוהב ציון: אתה רוצה להתחיל להגיד מספרים?
יורם אוהב ציון: עדיף שלא.
יורם אוהב ציון: המפטמה תעבור ונוכל להתחיל לעבוד.
יורם אוהב ציון: אנחנו בשאיפה ובתקווה שבעזרת ה' באזור בין ינואר למאי 2013 המגרשים יהיו למסירה.
יורם אוהב ציון: ככל שזה יהיה יותר מהר, אנחנו נשמח יותר מהר, על מנת שלא תהיה כותרת, כמו שאני רואה בעשר שנים לפינוי, שרואים שקטיף עדיין מתעסקת בבנייה של הבתים הפרטיים.
יורם אוהב ציון: אנחנו מקווים בעזרת ה' שזה יהיה כמה שיותר מהר.
יורם אוהב ציון: זה בנושא אמציה.
דוד אזולאי: היישובים פה באים עם כל אותן משפחות, כקהילה אחת?
יורם אוהב ציון: רוב היישובים הם יישובים שלמעשה קצת התפזרו.
יורם אוהב ציון: קטיף, יחסית, מתוך 65 משפחות הגיעו 45 משפחות, מתוכן 33 משפחות שמוגדרות זכאיות, שאר המשפחות הן משפחות שהצטרפו תוך כדי לקהילה ועוד היד נטויה.
דוד אזולאי: כשאתה אומר זכאיות, מה הקריטריון לזכאות?
יורם אוהב ציון: בזכאיות בעצם מה שחוק פינוי-פיצוי אומר, משפחה שהייתה עם ותק, או עם מגרש או בלי מגרש, עם ותק כזה או אחר, נחשבת משפחה זכאית.
דוד אזולאי: זה בא לידי ביטוי במימון?
יורם אוהב ציון: זה בא לידי ביטוי בכל הנושא של מנהלת התנופה שמלווה אותנו.
יורם אוהב ציון: כל הנושא, אם זה פיצוי, אם זה מגרש, אם זה טיפול כזה או אחר, אם זה אפילו משרד הרווחה, שמלווה כל משפחה ומשפחה, אם זה דרך ליווי פרטני או דרך ליווי יישובי, מנהלת תנופה מתקצבת, משרד הרווחה מטפל, הגענו לנושא של הטיפול הפרטני וגם הנושא של- - -
דוד אזולאי: ביישוב אמציה, כל מי שיושב כרגע זה נקרא מבנים זמניים?
יורם אוהב ציון: כן.
יורם אוהב ציון: אנחנו גם נשב שם במועדון.
יורם אוהב ציון: כל הגגות אדומים, אלה מה שמוגדר קרווילות.
יורם אוהב ציון: יש פה 57 קרווילות על 35 מגרשים.
יורם אוהב ציון: ההסכם מול אמציה אומר שברגע שאנחנו בעזרת ה' נבנה, המדינה לוקחת את הקרווילות והמגרשים הופכים להיות לבנים ממשיכים אצלנו.
יורם אוהב ציון: לא רואים את זה מפה.
יורם אוהב ציון: במסגרת המבנה עצמו, הירוקים עשו לנו המון המון בעיות, כי זה אזור ביו-ספירי וכו' וכו', ורשות העתיקות קיבלה 7 מיליון שקלים על מנת לשחרר את האתר.
יורם אוהב ציון: כחלק משחרור האתר, אנחנו כבר ידענו מראש, עשינו בדיקות ביחד עם המתכנת, נמצא פה, אנחנו לא נגיע לשם כי ייקח לנו עוד הרבה זמן, בית הבד הכי גדול בארץ.
דוד אזולאי: איפה, באיזה מקום?
יורם אוהב ציון: ממש פה למטה.
יורם אוהב ציון: זה בית בד שהארכיאולוגים מדברים על משהו בסדר גודל של 170 שנה לפני חורבן הבית.
יורם אוהב ציון: זה פחות או יותר מה הארכיאולוגים אומרים.
דוד אזולאי: אז איך נתנו לכם לבנות בשטח?
יורם אוהב ציון: מה שעשו, כחלק מהשחרור, שחררו את כל האתר עצמו וביקשו מאיתנו, בשיתוף פעולה איתנו ביחד, אנחנו בעזרת ה' נטמיע את זה בתוך היישוב החדש, שני מגרשים שהיו שם נפסלים, כי חלק מהבעיה, ביחד עם משרד השיכון אנחנו מנסים לראות איך עושים את זה, אבל אנחנו לא יכולים כרגע למסור לאנשים מגרשים, גם אם זה לתכנון, מכיוון שיש סיכוי מאוד שייתכן מאוד שמגרש אחד או שניים ייפסלו, כמו שכרגע קורה וכמו שכרגע קרה בנקודה הזאת.
יורם אוהב ציון: אם אנחנו רואים מקום שיש בעיה, אותו מגרש נפסל ואז מתקדמים הלאה.
דוד אזולאי: זאת תהיה בנייה עצמית?
דוד אזולאי: כל אחד בונה לעצמו או שיש תכנית אחידה לבנות ביחד?
יורם אוהב ציון: לא, בנייה עצמית.
יורם אוהב ציון: על מנת לקדם את הכול יש מה שמוגדר בנייה מרוכזת.
יורם אוהב ציון: אנחנו בודקים מטעמנו פרויקטור, הפרויקטור בונה מספר דגמים ומי שרוצה מצטרף, יודעים עלויות, יודעים את הכול וככה גם מתקדמים יותר מהר, אבל אין פה בנייה ממשלתית או בנייה כזו או אחרת.
ארז קרייזלר: זה גם מבחינת המועצה, אתה היית במשרד הפנים, זה יישוב נפרד, יש לו סמל יישוב, היישוב הזה עלה מעל הקו, זאת אומרת יש לו תכנית מתאר מאושרת ובעצם מה שחיכינו זה שיאושר ההסכם הזה שאז יהיה אפשר לבקש את ההרשאות ולהתחיל בכל הנושא של הפיתוח.
דוד אזולאי: לאיזה ועדת לתכנון ובנייה הם שייכים?
ארז קרייזלר: שקמים.
ארז קרייזלר: ועדה מרחבית של יואב ושפיר ומועצה אזורית.
דוד אזולאי: מבחינת הוועדות המרחביות אין לכם בעיה עם היתרים?
יורם אוהב ציון: קודם כל מנהלת תנופה תקצבה תגבור במקום של התכניות, מכיוון שהיא נותנת שירות לא רק לנו, היא גם נותנת שירות לניצן ובניצן הכמויות יותר גדולות.
דוד אזולאי: ניצן זה היישוב הסמוך לאשדוד?
יורם אוהב ציון: חוף אשקלון.
יורם אוהב ציון: אני יכול להגיד, אולי לבקש אפילו, ארז, זה נכון, אנחנו חלק מהתכנית של המועצה להקים ועדה מקומית בלכיש.
דוד אזולאי: אתם בהגדרה מועצה אזורית?
ארז קרייזלר: כן, מועצה אזורית לכיש.
דוד אזולאי: ואין לכם את הוועדה לתכנון ובנייה שלכם, אלא אתם- - -
ארז קרייזלר: ועדה מרחבית שקמים.
יורם אוהב ציון: כבר היה אישור בעבר של משרד הפנים.
יורם אוהב ציון: על מנת לקדם את זה אנחנו רוצים להביא את זה לוועדה מרחבית עצמאית.
ארז קרייזלר: ועדה מקומית של המועצה.
דוד אזולאי: יש תקדימים, זו לא בעיה.
ארז קרייזלר: עשו את זה, בני שמעון יצאו.
יורם אוהב ציון: בני שמעון עשו את זה לא מזמן, אני חושב שזה דבר שאנחנו יכולים- - -
דוד אזולאי: גם מעלות כרגע על הפרק לפצל ולעשות.
יורם אוהב ציון: עשינו בדיקה, עשינו סיור בכמה מועצות, ראינו שזה מצוין, זה טוב, זה טוב לשירות, אנחנו עכשיו- - -
ארז קרייזלר: אתה יודע, מי שמלווה את המועצה.
ארז קרייזלר: ..
ארז קרייזלר: הכרת את דודו כהן, שהיה ממונה על מחוז הדרום.
ארז קרייזלר: איש יקר, מצוין, הוא מלווה אותנו בצוות במועצה.
דוד אזולאי: דודו גם בקשרים טובים עם עמרם.
יורם אוהב ציון: כמו שאתה יודע, לפעמים יש פה מלמטה סיעתא דשמיא, אנחנו מלמטה- - -
דוד אזולאי: יש לכם הזדמנות.
דוד אזולאי: אני אומר עמרם, מפני שעמרם קראזי, כמנכ"ל, הוא איש מקצוע, מכיר את המערכת ויודע גם איך לקדם.
דוד אזולאי: לכן אני אומר תנצלו את המומנטום הזה.
יורם אוהב ציון: בסדר גמור.
יורם אוהב ציון: סיור בבני דקלים
דני מורביה: אתם באים ליהנות מהטבע.
דוד אזולאי: תפסנו מזג אוויר טוב שאנחנו יכולים גם ליהנות.
דני מורביה: זה הכול בתיאום.
מוטי שומרון: ברוכים הבאים.
מוטי שומרון: קודם כל אנחנו באמת שמחים מאוד לארח את כולכם פה, ברוך ה', במזג אוויר כזה יפה.
מוטי שומרון: הוא יפה, כי היה גשם כמו שצריך, תודה לאל, הקדוש ברוך הוא מסדר לנו את כל העניינים.
מוטי שומרון: אנחנו נמצאים כרגע בבני דקלים, זה יהיה היישוב המרכזי של כל אזור מזרח לכיש, היישוב אמור למנות, אם ירצה ה', 500 משפחות, לוח הזמנים שקבענו לעצמנו, שבין ארבע לחמש שנים תגורנה פה 500 משפחות במקום הזה.
דוד אזולאי: שכולם באים מ- - -
מוטי שומרון: לא, הגרעין המייסד זה תושבי נווה דקלים לשעבר, 70 משפחות ועוד בנים ממשיכים וכל מיני אנשים אחרים מגוש קטיף, יחד כ-110 משפחות מגוש קטיף ואליהם מצטרפות ותצטרפנה עוד כ-400 משפחות נוספות מכל עם ישראל ויהיה פה יישוב גדול בעזרת ה' והטרוגני.
מוטי שומרון: היישוב יהיה תורני ואנחנו בונים אותו בהתאם.
מוטי שומרון: מה שאנחנו רואים פה, אנחנו נמצאים כרגע על הגבעה הבולטת והמרכזית, תהיינה פה ארבע שכונות, תיכף נראה את השכונה הראשונה שהבנייה כבר התחילה שם, מבנה ציבור בבנייה.
מוטי שומרון: אנחנו נמצאים בטבעת הזו, לא רציתי להתחיל עם מפות, יותר טוב לראות בשטח, מפות יש לנו במשרד.
מוטי שומרון: פה התחלנו לבנות שני בתי הכנסת הראשונים מתוך מתחם של מספר בתי כנסת, בית מדרש, ספרייה תורנית.
מוטי שומרון: אצלנו תמיד המרכז הרוחני הוא למעלה, מגובהה של עיר, כמו שכתוב, מזה אנחנו מתחילים, מבתי כנסת ומקוואות, מזה מתחילים אצלנו.
דוד אזולאי: אתם משחזרים את בתי הכנסת שהיו לכם?
מוטי שומרון: לא בדיוק אותם בתי כנסת, יותר גדולים, יותר מהודרים.
מוטי שומרון: גם שם היה, ברוך ה', אבל פה יהיה עוד יותר.
מוטי שומרון: אפשר לראות את זה בציור גם, פה גמרנו בשבוע שעבר לצקת את ה-150 כלונסאות, עומק, שתבינו שעל זה תבוא קומה תחתית שהיא אולם שמחות גדול, שמאפשר לעשות פה חתונות, אנחנו מתכננים פה על הגבעה למעלה גם משטח לחתונות.
מוטי שומרון: אגב, זאת הנקודה היחידה באזור שרואים ממנה במשקפת פשוטה, לא צריך 120 על 120, אפשר לראות במשקפת את גוש קטיף מפה, אין שום דבר שמפריע.
מוטי שומרון: זאת הגבעה הגבוהה בשטח, מפה רואים את גוש קטיף, כך שאנחנו נמצאים בדיוק באמצע הדרך גוש קטיף-ירושלים, עם כל הסמליות של זה, וכך אנחנו הולכים.
מוטי שומרון: בונים פה אולם שמחות גדול למטה, מעליו כרגע שני בתי כנסת, אחד המדינה נתנה, את הקטן, לגדול אנחנו השגנו תרומות, עוד לא הכול, אבל אם ירצה ה' גם נשיג את ההמשך.
מוטי שומרון: פה גמרנו כרגע לצקת את הכלונסאות, בעזרת ה' בימים הקרובים מתחילים פה יציקות ועולים למעלה ומתחילים לרוץ.
מוטי שומרון: בצד הזה, אם תיקחו איפה שהרכב, קצת מאחוריו, ליד הסיבוב בצד ההוא, זה כל אזור מרכז החינוך, שני בתי ספר, ממ"ד תלמוד תורה בנים ובית ספר לבנות.
מוטי שומרון: כרגע בשלב סיום תכנון.
מוטי שומרון: משרד החינוך כבר אישר את התכנון, אנחנו מחכים להרשאה התקציבית, גומרים בעזרת ה' בתוך שבועיים-שלושה את כל הקצוות התכנוניים, ביום שתגיע הרשאה תקציבית זה כבר בהיתר בנייה, בקשה להיתר בנייה, ביום שתגיע הרשאה תקציבית מעלים בנוהל מזורז של משכ"ל קבלנים לשטח.
מוטי שומרון: אנחנו קבענו יחד עם המועצה, דני, ארז, כולם, שבעזרת ה' כבר ב-א' אלול השתא אנחנו מתחילים את שנת הלימודים פה במקום.
מוטי שומרון: איך עושים את זה?
מוטי שומרון: אמנם הבתים עוד לא יהיו מוכנים, בונים פה בעזרת אנשים טובים ובראשם חנוך אלמסי, מחנה זמני, מין בקו"ם כזה, עם מבנים זמניים, כרגע כבר נמצאים בייצור, בשאיפה 15 מבנים, נכון, חנוך?
חנוך אלמסי: 15 בייצור.
מוטי שומרון: אנחנו מקווים שנגדיל את זה בעוד 5, מקווים להגדיל את זה סביב קרוב ל-30, מחנה זמני, שבו תגורנה משפחות, בשלב א' רק אלה שבונות בפועל פה ושיש להם ילדים לאכלס לנו את הגנים ואת המעונות.
מוטי שומרון: לוח הזמנים הוא מאוד צפוף, מאוד נוקשה, אבל אנחנו הגענו למסקנה שאם לא פותחים את שנת הלימודים ב-א' אלול השתא, אנחנו מדלגים שנה.
מוטי שומרון: זה אומר שכולם ישימו ברקס, יגידו 'עוד שנה, יש זמן, נדבר'.
מוטי שומרון: לא.
מוטי שומרון: החלטנו, עם כל הקשיים שזה מעמיד כלפי המועצה ולוגיסטיקה ולכולם, וקבענו בעצה אחת עם המועצה ועם כל הגורמים, שנת הלימודים תיפתח השנה בעזרת ה'.
דוד אזולאי: כל תקציבים עוברים דרך המועצה, אני מבין.
מוטי שומרון: תקציבים עוברים דרך המועצה, בוודאי, זה הצינור.
מוטי שומרון: אנחנו לא- - -
קריאה: זה נפתח במבנים.
מוטי שומרון: איך זה ייפתח?